stanford-oval/wikipedia huggingface dataset:
เจ้าหญิงมาเรีย คริสตินาแห่งบูร์บง-ซิซิลีทั้งสอง

เจ้าหญิงมาเรีย คริสตินาแห่งบูร์บง-ซิซิลีทั้งสอง (อังกฤษ: Princess Maria Cristina of Bourbon-Two Sicilies) ประสูติเมื่อวันที่ 10 เมษายน ค.ศ. 1877 ณ กาน ฝรั่งเศส เป็นพระธิดาใน เจ้าชายอัลฟอนโซ เคานต์แห่งคาแซร์ตา และ เจ้าหญิงมาเรีย อันโทเนียตาแห่งบูร์บง-ซิซิลีทั้งสอง
เสกสมรส

พระองค์ทรงเสกสมรสกับ อาร์ชดยุกปีเตอร์ เฟอร์ดินานด์แห่งออสเตรีย เมื่อวันที่ 8 พฤศจิกายน ค.ศ. 1900 ณ เมืองคานส์ ฝรั่งเศส โดยมีพระบุตรร่วมกันดังนี้
อาร์ชดยุกกอทท์ฟรีดแห่งออสเตรีย
อาร์ชดัชเชสเอเลนาแห่งออสเตรีย
อาร์ชดยุกจอร์จ
อาร์ชดัชเชสโรสแห่งออสเตรีย
เจ้าหญิงมาเรีย ฟรานเชสกาแห่งซาวอย

เจ้าหญิงมาเรีย ฟรานเชสกาแห่งซาวอย (อังกฤษ: Princess Maria Francesca of Savoy) ประสูติเมื่อวันที่ 24 ธันวาคม 2457 เป็นพระราชธิดาพระองค์สุดท้องใน พระเจ้าวิคเตอร์ เอ็มมานูเอลที่ 3 แห่งอิตาลี และ เจ้าหญิงเอเลนาแห่งมอนเตเนโกร เป็นพระราชชนิษฐาใน พระเจ้าอุมแบร์โตที่ 2 และ โจวันนาแห่งอิตาลี สมเด็จพระราชินีแห่งบัลแกเรีย เป็นพระราชปิตุจฉา (อาหญิง) ใน เจ้าชายวิคตอริโอ เอ็มมานูเอล เจ้าชายแห่งเนเปิลส์ และพระราชมาตุจฉา (น้าหญิง)ใน ซีโมน แซ็กซ์-โคบูร์ก-ก็อตธา พระองค์ทรงเสกสมรสกับ เจ้าชายลุยจิแห่งบูร์บง-ปาร์มา พระอนุชาใน โรเบิร์ตที่ 1 ดยุกแห่งปาร์มา เมื่อวันที่ เมื่อวันที่ 23 มกราคม 2482 รับพระราชทานพระอิสริยยศ เจ้าหญิงแห่งบูร์บง-ปาร์มา พระชายา มีพระบุตรดังนี้
เจ้าชายกาย
เจ้าชายเรมี
เจ้าหญิงแชลทัล
เจ้าชายจีนส์
พระบุตรนั้นประสูติที่ประเทศฝรั่งเศส โดยพระองค์ทรงงานในฐานะหัวหน้าผู้การกักกันชาวอเมริกันเชื้อสายญี่ปุ่น ร่วมกับพระสวามี ปละพระบุตรพระองค์โต ในช่วงสงครามโลกครั้งที่สอง หลังจากพระสวามีสิ้นพระชนม์ พระองค์และพระบุตรเสด็จไปยังมาเดนอูลล์-เล-เนปิลส์ ซึ่งประทับเป็นการถาวร จนสิ้นพระชนม์เมื่อวันที่ 4 ธันวาคม 2544 ก่อนวันประสูติพระชันษาปีที่ 87 เพียง 20 วัน
เครื่องราชอิสรยาภรณ์

House of Savoy: Dame Grand Cross of the Order of Saints Maurice and Lazarus
รัฐอธิปไตยทหารออร์เดอร์ ออฟ มอลตา:  Dame Grand Cross of Honour and Devotion of the Sovereign Military Order of Malta, 3rd First Class
Austrian Imperial and Royal Family: Dame of the Order of the Starry Cross, 2nd Class
เจ้าหญิงมาเฟลดาแห่งซาวอย

เจ้าหญิงมาเฟลดาแห่งซาวอย (อังกฤษ: Princess Mafalda of Savoy) ประสูติเมื่อวันที่ 2 พฤศจิกายน ค.ศ. 1902 เป็นพระราชธิดาพระองค์รองใน พระเจ้าวิคเตอร์ เอ็มมานูเอลที่ 3 แห่งอิตาลี และ เจ้าหญิงเอเลนาแห่งมอนเตเนโกร เป็นพระราชภคินีใน พระเจ้าอุมแบร์โตที่ 2 และ โจวันนาแห่งอิตาลี สมเด็จพระราชินีแห่งบัลแกเรีย เป็นพระราชปิตุจฉา (ป้าฝ่ายพ่อ) ใน เจ้าชายวิคตอริโอ เอ็มมานูเอล เจ้าชายแห่งเนเปิลส์ และพระราชมาตุจฉา (ป้าฝ่ายแม่)ใน ซีโมน แซ็กซ์-โคบูร์ก-ก็อตธา โดบมีความสนพระทัยด้านศิลปะและการดนตรี ในช่วงสงครามโลกครั้งที่หนึ่ง เจ้าหญิงเอเลนาแห่งมอนเตเนโกร เสด็จพระราชดำเนินพร้อมด้วย เจ้าหญิงมาเฟลดาแห่งซาวอย พระราชธิดาเยือนโรงพยาบาลทหารของอิตาเลียน ทรงพระราชทานกำลังใจแก่ทหารและมีพระราชปฏิสันถารร่วมด้วยคณะแพทย์และพยาบาล ต่อมาเมื่อเจริญพระชันษาทรงเสกสมรสกับ  ฟิลิป แลนด์เกรฟแห่งเฮสส์ ผู้เป็นพระราชนัดดาใน จักรพรรดิฟรีดริชที่ 3 แห่งเยอรมนี และพระราชปนัดดาใน สมเด็จพระราชินีนาถวิกตอเรีย เมื่อวันที่ 23 กันยายน ค.ศ. 1925 รับพระราชทานพระอิสริยยศเคียงคู่พระสวามีคือ แลนด์เกรฟวีนแห่งเฮสส์ พระชายา มีพระบุตรดังนี้
โมริทซ์ แลนด์เกรฟแห่งเฮสส์
เจ้าชายเฮนริชแห่งเฮสส์-คาสเซิล
เจ้าชายออตโต
เจ้าหญิงเอลิซาเบธ
พระองค์สิ้นพระชนม์ลงเมื่อวันที่ 27 สิงหาคม ค.ศ. 1944 สิริพระชันษา 41 ปี โดยภายหลังพระองค์สิ้นพระชนม์ รัฐบาลอิตาลีได้นำพระนามของพระองค์มาตั้งชื่อเป็นอาหารชนิดหนึ่งโดยชื่อว่า มาเฟลดีน
เครื่องราชอิสริยาภรณ์

House of Savoy: Knight Grand Cordon of the Royal Order of Saints Maurice and Lazarus
รัฐอธิปไตยทหารออร์เดอร์ ออฟ มอลตา: Knight Grand Cross of Honour and Devotion of the Sovereign Military Order of Malta, 3rd First Class
เจ้าหญิงมาเรีย เทเรซาแห่งบูร์บง-ปาร์มา

เจ้าหญิงมาเรีย เทเรซาแห่งบูร์บง-ปาร์มา (อังกฤษ: Her Royal Highness Princess María Teresa of Bourbon-Parma) ประสูติเมื่อวันที่ 28 กรกฎาคม พ.ศ. 2476 พระธิดาใน เจ้าชายซาเวียแห่งบูร์บง-ปาร์มา และ มาเดอลีน เด บูร์บง-บุสเซต พระขนิษฐาใน เจ้าชายคาลอส ฮิวโก้ ดยุกแห่งปาร์มา และทรงเป็นพระปิตุจฉา (อาหญิง) ใน เจ้าชายคาลอส ดยุกแห่งปาร์มา พระประมุขแห่งราชวงศ์บูร์บง-ปาร์มา พระองค์ปัจจุบัน โดยทรงเป็นศาสตราจารย์ที่โรงเรียน และยังทรงเป็นนักกิจกรรมสังคมนิยมและต่อสู้เพื่อสิทธิสตรี พระองค์ทรงพำนัก ณ พระตำหนักส่วนพระองค์อย่างเงียบๆ ไม่ทรงเสกสมรสและไม่มีพระบุตร
เจ้าหญิงมาเรีย เทเรซาแห่งบูร์บง-ปาร์มา สิ้นพระชนม์ลงเมื่อวันที่ 26 มีนาคม 2563 จากพระอาการโควิด ซึ่งทรงเป็นเจ้านายแห่งยุโรปพระองค์แรกที่สิ้นพระชนม์จากโรคดังกล่าว
บรรณานุกรม

Borbón-Parma, María Teresa de (1977). El momento actual español, cargado de utopía (ภาษาสเปน). ISBN 9788422902164.
Borbón-Parma, María Teresa de (1979). La clarificación ideológica del partido Carlista (ภาษาสเปน). ISBN 9788485596027.
Borbón-Parma, María Teresa de (1990). Cambios en México (ภาษาสเปน). ISBN 9788430918591.
Borbón-Parma, María Teresa de (1994). Magreb: Nuestro poniente proximo (ภาษาสเปน). ISBN 9788476833308.
Borbón-Parma, María Teresa de (1997). Don Javier : una vida al servicio de la libertad (ภาษาสเปน). ISBN 9788401530180.
Borbón-Parma, María Teresa de (1999). Desde Tánger (ภาษาสเปน). ISBN 9788483740774.
Borbón-Parma, María Teresa de (2009). Así fueron, así son (ภาษาสเปน). ISBN 9788408088967.
เจ้าหญิงรอยะฮ์ บินต์ อัลฮุซัยน์

| เจ้าหญิงรอยะฮ์ บินต์ อัลฮุซัยน์> เจ้าหญิงแห่งฮัชไมต์จอร์แดน |
| --- | --- |
ประสูติ: 9 กุมภาพันธ์ พ.ศ. 2529 (38 ปี) อัมมาน ประเทศจอร์แดน
ราชวงศ์: ราชวงศ์อัชไมต์
พระราชบิดา: สมเด็จพระราชาธิบดีฮุสเซนแห่งจอร์แดน
พระราชมารดา: สมเด็จพระราชินีนูร์แห่งจอร์แดน
เจ้าหญิงรอยะฮ์ บินต์ อัลฮุซัยน์ (อังกฤษ: Princess Raiyah bint Hussein) เป็นพระราชธิดาและพระราชบุตรพระองค์เล็กที่สุด ในจำนวนพระบุตรทั้ง 11 ใน สมเด็จพระราชาธิบดีฮุสเซนแห่งจอร์แดน ประสูติแต่ สมเด็จพระราชินีนูร์แห่งจอร์แดน เป็นพระราชขนิษฐาร่วมพระราชบิดาใน สมเด็จพระราชาธิบดีอับดุลลอฮ์ที่ 2 ทรงเสกสมรสกับ ซาร์ต มิเซล มิซา มีพระบุตร 1 คน
เจ้าหญิงมารีแห่งเนเธอร์แลนด์

เจ้าหญิงมารีแห่งเนเธอร์แลนด์ (อังกฤษ: Princess Marie of the Netherlands; 5 มิถุนายน ค.ศ. 1841 – 22 มิถุนายน ค.ศ. 1910) เป็นพระธิดาในเจ้าชายเฟรเดอริกแห่งเนเธอร์แลนด์ กับเจ้าหญิงลูอีเซอแห่งปรัสเซีย และเป็นพระชายาในเจ้าชายวิลเฮ็ล์ม เจ้าชายแห่งวีท
พระประวัติ

เจ้าหญิงมารีแห่งเนเธอร์แลนด์ ประสูติเมื่อวันที่ 5 มิถุนายน ค.ศ. 1841 ณ ประเทศเนเธอร์แลนด์ เป็นพระธิดาพระองค์สุดท้องใน เจ้าชายเฟรเดอริกแห่งเนเธอร์แลนด์ กับ เจ้าหญิงลูอีเซอแห่งปรัสเซีย ขณะมีพระขันษาราว 5 ปี แพทย์ได้วินิจฉัยว่าพระองค์มีปัญหาด้านการได้ยิน แต่พระอาการไม่น่าเป็นห่วง เมื่อเจริญพระชันษาขึ้น พระองค์คาดหวังว่าจะเสกสมรสกับเจ้าชายเอ็ดเวิร์ด เจ้าชายแห่งเวลส์ แต่สมเด็จพระราชินีนาถวิกตอเรีย ไม่ทรงยอมรับและทรงต่อต้านเป็นอย่างมาก ในที่สุดทั้งสองไม่ได้เสกสมรสกัน
เสกสมรส

หลังจากไม่ได้เป็นพระวรชายาในเจ้าชายเอ็ดเวิร์ด เจ้าชายแห่งเวลส์ เจ้าหญิงมารีทรงพบกับเจ้าชายวิลเฮ็ล์ม เจ้าชายแห่งวีท ก่อนเสกสมรสกันในวันที่ 18 กรกฎาคม ค.ศ. 1871 โดยได้รับพระราชทานพระอิสริยยศเป็น เจ้าหญิงมารี เจ้าหญิงแห่งวีท พระชายา มีพระบุตร ดังนี้
เจ้าชายวิลเฮ็ล์ม ฟรีดริช เจ้าชายแห่งวีท
เจ้าชายอเล็กซานเดอร์
เจ้าชายวิลเฮ็ล์ม เจ้าชายแห่งแอลเบเนีย
เจ้าชายวิกเตอร์
เจ้าหญิงลูอีส
เจ้าหญิงเอลิซาเบธ
ภายหลังเสกสมรส 36 ปี เจ้าชายวิลเฮ็ล์ม เจ้าชายแห่งวีทได้สิ้นพระชนม์ ตำแหน่ง เจ้าชายพระประมุขแห่งวีท จึงตกเป็นของพระโอรสพระองค์ใหญ่ คือ เจ้าชายวิลเฮ็ล์ม ฟรีดริช เจ้าชายแห่งวีท พระองค์จึงได้รับการสถาปนาที่ เจ้าหญิงมารี เจ้าหญิงหม้ายแห่งวีท
พระองค์สิ้นพระชนม์เมื่อวันที่ 22 มิถุนายน ค.ศ. 1910 สิริพระชันษา 69 ปี
เจ้าหญิงมาเรีย เบียทริซแห่งซาวอย

เจ้าฟ้าหญิงมาเรีย เบียทริซแห่งซาวอย (อังกฤษ: Princess Maria Beatrice of Savoy) ประสูติเมื่อวันที่ 2 กุมภาพันธ์ พ.ศ. 2487 ณ เนเปิลส์ อิตาลี พระราชธิดาพระองค์สุดท้องใน พระเจ้าอุมแบร์โตที่ 2 และ เจ้าหญิงมารี-โจเซแห่งเบลเยียม พระราชนัดดาใน สมเด็จพระเจ้าอัลแบร์ที่ 1 แห่งเบลเยียม เมื่อพระองค์มีพระชันษา 3 ชันษา พระราชบิดาทรงราชย์ได้เพียง 9 เดือน ก็ถูกล้มล้างราชบัลลังก์ พระบรมวงศานุวงศ์เสด็จลี้ภัยไปประเทศโปรตุเกส โดยพระราชมารดาของพระองค์พร้อมด้วย พระภคินีและพระเชษฐาเสด็จพระราชดำเนินและเสด็จไปยังประเทศสวิตเซอร์แลนด์ ในขณะที่พระราชบิดาประทับในโปรตุเกส
เสกสมรส

เมื่อปี พ.ศ. 2510 พระองค์ทรงมีความประสงค์จะเสกสมรสกับ เมาริซิโอ อาเรนา นักแสดงชาวอิตาลี แต่ได้รับการคัดค้านจากครอบครัว ซึ่งพระราชบิดาให้เหตุผลว่าไม่เหมาะสมกัน จนกระทั่งปี 2511 ความสัมพันธ์ของทั้ง 2 ก็ยุติลง
ต่อมาพระองค์ทรงเสกสมรสกับ หลุยส์ ราฟาเอเล เรย์นา กอร์บาลัน อี ดิลยอน เมื่อวันที่ 1 เมษายน พ.ศ. 2513 และทรงหย่าในปี 2541 มีพระบุตรดังนี้
ราฟาเอล เรย์นา กอร์บาลัน อี ดิลยอน
ปาทรีซ๊โอ เรย์นา กอร์บาลัน อี ดิลยอน
อาเซอา เรย์นา กอร์บาลัน อี ดิลยอน
ซึ่งพระองค์ทรงประทับกับพระบุตรในประเทศเม็กซิโก ต่อมาเรื่องราวร้ายๆก็ถาโถมสู่พระองค์อย่างไม่หยุดหย่อน เริ่มด้วยการเสียชีวิตอย่างกระทันหันของพระโอรสคือ ราฟาเอล เรย์นา กอร์บาลัน อี ดิลยอน ด้วยวัยเพียง 23 ปีจากการตกตึกในแมสซาชูเซตต์ส ต่อมาเมื่อปี พ.ศ. 2542 หลุยส์ ราฟาเอเล เรย์นา กอร์บาลัน อี ดิลยอน อดีตพระสามีของพระองค์ก็ถูกฆาตกรรม โดยพระองค์ไม่ได้เสด็จไปร่วมงานพระศพในครั้งนี้
เจ้าหญิงบาห์ดียา บินต์ ฮัสซัน

| เจ้าหญิงบาห์ดียา บินต์ ฮัสซัน |
| --- | --- |
 เจ้าหญิงบาห์ดียา บิน ฮัสซัน
เจ้าหญิงแห่งฮัชไมต์จอร์แดน
ประสูติ: 28 มีนาคม พ.ศ. 2517 (50 ปี) อัมมาน
พระสวามี: เคเลด เอ็ดเวิร์ด แบร์
พระบุตร: อาลี แบร์
ราชวงศ์: ราชวงศ์อัชไมต์
พระบิดา: เจ้าชายฮัสซัน บิน เฏาะลาล
พระมารดา: เจ้าหญิงซาร์วาธ อัล ฮัสซัน
พระประวัติ

เจ้าหญิงบาห์ดียา บิน ฮัสซัน (อังกฤษ: Princess Badiya bint Hassan) เป็นพระธิดาพระองค์ที่ 3 ใน เจ้าชายฮัสซัน บิน เฏาะลาล กับ เจ้าหญิงซาร์วาธ อัล ฮัสซัน พระองค์ทรงศึกษาดังนี้
โรงเรียนอัมมาน บีคอรส สคูล
โรงเรียนสตรีเสเลโบ
มหาวิทยาลัยอ๊อกฟอร์ด
ลอนดอนสคูล อีโคโมนิค
ทรงงาน

หลังจากทรงจบจากลอนดอนแล้ว พระองค์ได้เริ่มทรงงานกฎหมายในมหาวิทยาลัยในลอนดอน โดยทรงเป็นทนายความ โดยทรงเป็นพระบรมวงศานุวงศ์จอร์แดนพระองค์แรกที่ได้เป็นทนายความ
พระกรณียากิจ

พระองค์ทรงปฏิบัติพระกรณียากิจด้านสังคมต่างๆ เช่น ทรงส่งเสิรมวัฒนธรรมจอร์แดน สิทธิสังคมมนุษย์ และให้การช่วยเหลือผู้ลี้ภัย และยังทรงเป็นประธานโครงการ เจ้าชายชาลส์ ซึ่งเป็นโครงการที่ เจ้าชายชาลส์ เจ้าชายแห่งเวลส์ ทรงก่อตั้งไว้ เมื่อตอนเสด็จพระราชดำเนินเยือนจอร์แดน
เสกสมรส

พระองค์เสกสมรสกับ  เคเลด เอ็ดเวิร์ด แบร์  ชาวอังกฤษ โดยทรงมีพระโอรสเพียงคนเดียวคือ อาลี แบร์
เจ้าหญิงลัลลา บาเฮีย

| เจ้าหญิงลัลลา บาเฮีย |
| --- | --- |
 เจ้าหญิงลัลลา บาเฮีย
เจ้าหญิงพระวรราชชายา
สิ้นพระชนม์: 5 กันยายน 2551
พระราชสวามี: สมเด็จพระราชาธิบดีโมฮัมเหม็ดที่ 5 แห่งโมร็อกโก
พระราชบุตร: เจ้าหญิงลัลลา เอมินา
ราชวงศ์: อเลาอัว
พระบิดา: อันตาร์
เจ้าหญิงลัลลา บาเฮีย (อังกฤษ: Her Royal Higness Lalla Bahia) ทรงเป็นเจ้าหญิงพระวรราชชายา พระองค์ที่ 2 ของ สมเด็จพระราชาธิบดีโมฮัมเหม็ดที่ 5 แห่งโมร็อกโก โดยทรงมีพระราชธิดากับพระราชสวามีเพียงพระองค์เดียว คือ
เจ้าหญิงลัลลา เอมินา
เจ้าหญิงลัลลา บาเฮีย สิ้นพระชนม์ลงเมื่อวันที่ 5 กันยายน 2551
เจ้าหญิงมาเรีย แคโรไลนา ดัชเชสแห่งกัสโตร

เจ้าหญิงมาเรีย แคโรไลนา ดัชเชสแห่งกัสโตร (พระนามเดิม:เคาน์เตสมาเรีย แคโรไลนา ซามอสกา) (อังกฤษ: Maria Carolina Zamoyska) ประสูติเมื่อวันที่ 22 กันยายน 2439 ณ ออสเตรีย-ฮังการี เป็นพระธิดาพระองค์สุดท้องใน เจ้าหญิงมาเรีย แคโรไลนาแห่งบูร์บง-ซิซิลีทั้งสอง (พ.ศ. 2399-2484) และ เคานต์แอนไซต์ ซามอสกา ทรงเป็นพระนัดดาใน เจ้าชายฟรานซิส เคานต์แห่งทราปานี พระบิดาของพระองค์เป็นขุนนางที่มิได้มีฐานะร่ำรวยนัก หากแต่มีรายได้จากการค้าขายและเก็บค่าเช่าที่ดินของตระกูล และมีเงินที่พระอัยกาฝ่ายพระมารดาประทานมาให้เป็นครั้งคราว และด้วยพระองค์ทรงมีพระเชษฐาและพระภคินีหลายท่าน จึงทำให้พระองค์ค่อนข้างมิได้รับการเอาใจใส่มากนัก เนื่องจากพระบิดาและมารดาต้องดูแลโอรส-ธิดาทั้ง 6 จึงประชวรและหายช้าเป็นประจำ
เสกสมรส

เคาน์เตสมาเรีย แคโรไลนา ซามอสกา ได้เสกสมรสกับ เจ้าชายรานีเอรี ดยุกแห่งกัสโตร พระญาติ เมื่อวันที่ 12 กันยายน 2466 ทรงรับพระราชทานพระอิสริยยศ ดัชเชสแห่งกัสโตร พระชายา เจ้าหญิงแห่งซิซิลีทั้งสอง มีพระบุตรดังนี้
เจ้าหญิงมาเรีย เดอ คาเมน
เจ้าชายเฟอร์ดินานด์ ดยุกแห่งกัสโตร
ตราอาร์มประจำพระองค์
เจ้าหญิงมารี เซซีล แห่งปรัสเซีย

เจ้าหญิงมารี เซซีล แห่งปรัสเซีย (อังกฤษ: Princess Marie Cécile of Prussia)
พระประวัติ

เจ้าหญิงมารี เซซีล ประสูติเมื่อวันที่ 28 พฤษภาคม พ.ศ. 2485 เป็นพระบุตรพระองค์ที่ 3 และพระธิดาพระองค์แรกในเจ้าชายลูอี แฟร์ดีนันท์ เจ้าชายแห่งปรัสเซียและแกรนด์ดัชเชสคิรา คิริลลอฟนาแห่งรัสเซีย พระองค์เป็นพระนัดดาในเจ้าชายวิลเฮ็ล์ม มกุฎราชกุมารแห่งปรัสเซีย และเป็นพระราชปนัดดาในจักรพรรดิวิลเฮ็ล์มที่ 2 แห่งเยอรมนี
เสกสมรส

เจ้าหญิงมารี เซซีลแห่งปรัสเซีย ทรงเสกสมรสกับ ดยุกฟรีดริช ออกัสแห่งอ็อลเดินบวร์ค เมื่อ พ.ศ. 2508 โดยพระสวามีนั้นทรงมีความเชี่ยวชาญดานงานเกษตร โดยทั้ง 2 สมรสกันในกรุงเบอร์ลิน และเป็นครั้งแรกของราชวงศ์โฮเอินโซลเลิร์น ที่เสกสมรสในกรุงเบอร์ลิน นับตั้งแต่การเสกสมรสครั้งล่าสุดใน พ.ศ. 2456 โดยเจ้าหญิงมารี เซซีลได้รับพระราชทานพระนามตามพระสวามีว่า ดัชเชสฟรีดริช ออกัสแห่งอ็อลเดินบวร์ค โดยมีพระบุตรดังนี้
ดยุกพอล วัลเดมาร์
ดัชเชสรีซา
ดัชเชสบิไบเนีย
ต่อมาเมื่อวันที่ 23 พฤศจิกายน พ.ศ. 2532 ทั้ง 2 ทรงหย่าขาดจากกัน และใน พ.ศ. 2534 ดยุกฟรีดริช ออกัสแห่งอ็อลเดินบวร์ค อดีตพระสวามีของพระองค์ก็ได้สมรสใหม่กับ เคาน์เตสโดนาทาแห่งแคชเทล-รูเดนฮุสเซน ซึ่งเป็นอดีตพระชายาในเจ้าชายลูอี แฟร์ดีนันท์แห่งปรัสเซีย (พ.ศ. 2487–2520) ผู้เป็นพระอนุชาแท้ ๆ ในเจ้าหญิงมารี เซซีล
การสืบทอดราชบัลลังก์อังกฤษ

เจ้าหญิงมารี เซซีล และพระบุตรทรงมีสิทธิ์ในการสืบทอดราชบัลลังก์อังกฤษ เนื่องจากทรงสืบเชื้อสายมาจากเจ้าหญิงวิกตอเรีย พระราชกุมารี พระราชธิดาพระองค์ใหญ่ในสมเด็จพระราชินีนาถวิกตอเรียแห่งสหราชอาณาจักร แต่ยกเว้นพระโอรสของพระองค์เท่านั้น เนื่องจากต้องสืบฐานันดรจากพระบิดา
เจ้าหญิงปีศาจ

| --- | --- |
เจ้าหญิงปีศาจ
ภาพหน้าปกเจ้าหญิงปีศาจ เล่มที่ 18 ฉบับภาษาญี่ปุ่น
怪物王女
ชื่อภาษาอังกฤษ: Princess Resurrection Monster Princess
แนว: ตลก, สยองขวัญ
มังงะ
เขียนโดย: ยาสุโนริ มิตสุนากะ
สำนักพิมพ์:  โคดันฉะ    บงกช พับลิชชิ่ง
อนิเมะ
กำกับโดย: มาสะยูกิ ซาโคอิ
สตูดิโอ:  แมดเฮาส์
อนิเมะ
กำกับโดย: เคอิชิโระ คาวากุชิ (Keiichiro Kawaguchi)
สตูดิโอ: ทาสึโนโกะ โปรดักชั่น (Tatsunoko Production)
เจ้าหญิงปีศาจ (ญี่ปุ่น: 怪物王女; โรมาจิ: Kaibutsu Ōjo ; อังกฤษ: Princess Resurrection หรือ  Monster Princess) เป็นการ์ตูนญี่ปุ่นและแอนิเมชันผลงานของ "ยาสุโนริ มิตสุนากะ" หนังสือการ์ตูนฉบับภาษาญี่ปุ่นตีพิมพ์โดยสำนักพิมพ์โคดันชะ จัดจำหน่ายครั้งแรกเมื่อเดือนกรกฎาคม ปี พ.ศ. 2548 ลิขสิทธิ์ในประเทศไทยเป็นของ "บงกช พับลิชชิ่ง"
สำหรับฉบับแอนิเมชันจัดทำโดย "แมดเฮาส์" โดยจัดทำทั้งหมด 26 ตอน (24 ตอนปกติ กับ 2 ตอนพิเศษ) ออกฉายครั้งแรกเมื่อวันที่ 13 เมษายน พ.ศ. 2550 ทางสถานีโทรทัศน์ทีบีเอสทีวี (TBS), BS-i, CBC และ KBS Kyoto ฉบับโอวีเอจัดทำโดย "ทาสึโนโกะ โปรดักชั่น" (Tatsunoko Production) จัดจำหน่ายเมื่อวันที่ 9 ธันวาคม ปี พ.ศ. 2553
เนื้อเรื่อง

ฮิโระ ได้เดินทางเพื่อจะไปอยู่กับพี่สาวที่ทำงานเป็นคนรับใช้ให้กับบ้านหลังหนึ่ง แต่เขาต้องมาตายระหว่างทางที่ตามหาพี่สาว แต่แล้วเขาก็กลับฟื้นคืนชีพด้วยน้ำมือของ "ฮิเมะ" หญิงสาวที่เขาพบระหว่างทางก่อนเสียชีวิต ซึ่งฮิเมะก็คือเจ้าหญิงแห่งเผ่าปีศาจ มีความสามารถในการชุบชีวิตคนตายให้คืนชีพได้ โดยผู้ที่ถูกฮิเมะชุบชีวิตต้องไปรับใช้เธอ ฉะนั้น ฮิโระจึงต้องทำงานรับใช้โดยเป็นผู้คุ้มครองฮิเมะ และเขาไม่สามารถไปจากฮิเมะได้ เพราะชีวิตที่ฮิเมะมอบให้มีจำกัด ฮิเมะจึงต้องคอยต่อชีวิตให้เขาอยู่ตลอด ส่วนบ้านที่พี่สาวเขาทำงานก็คือบ้านของฮิเมะนั่นเอง ตัวของฮิเมะเองก็มีศัตรูที่คอยจ้องทำร้ายเธอมากมาย เพราะเหตุที่เธอเป็นทายาทของเผ่าปีศาจ เธอจึงต้องต่อสู้แย่งชิงบัลลังก์กับพี่น้องของเธอ ขนาดต้องเอาชีวิตกัน รวมถึงผู้ที่ต้องการพลังของเธอด้วย ด้วยเหตุนี้ ทั้งฮิเมะและฮิโระต้องเผชิญกับอันตรายนับไม่ถ้วน
สำหรับฉบับแอนิเมชันที่ฉายทางสถานีโทรทัศน์ทำออกมาค่อนข้างต่างจากฉบับหนังสือการ์ตูน โดยฉบับหนังสือการ์ตูนเล่าการตายครั้งแรกของฮิโระ ว่าเขาตายเพราะฟรานเด้ไปลากรถเข็นกลางถนน เป็นสาเหตุให้รถที่ขับมาต้องหลบและไปชนฮิโระเข้า ส่วนฉบับแอนิเมชันกลับเล่าว่าฮิโระตายเพราะเอาตัวเองไปรับคานเหล็กที่หล่นลงมาแทนฮิเมะ
ข้อแตกต่างระหว่างหนังสือการ์ตูนกับแอนิเมชัน

ฉบับแอนิเมชันที่ฉายทางสถานีโทรทัศน์ทำออกมาค่อนข้างแตกต่างจากฉบับหนังสือการ์ตูน ส่วนฉบับ OVA จะทำออกมาใกล้เคียงกับหนังสือการ์ตูนมากที่สุด ยกตัวอย่างเช่น
ฉบับหนังสือการ์ตูนและ OVA จะมีเลือดและฉากโป๊มากกว่าฉบับที่ฉายทางสถานีโทรทัศน์
ในหนังสือการ์ตูนและ OVA ฮิเมะปลุกคนตายโดยใช้เลือดของตัวเอง แต่ในฉบับที่ฉายทางโทรทัศน์ เธอจะใช้ไฟแห่งชีวิตปลุกชีพ
ตอนแรกที่ฮิโระตาย ในหนังสือการ์ตูนเขาตายเพราะความเลินเล่อของฟรานเด้ ที่ไปลากรถเข็นกลางถนน ทำให้ให้รถที่วิ่งผ่านมาต้องหลบและไปชนฮิโระเสียชีวิต แต่ในภาคแอนิเมชัน ฮิโระตายเพราะไปช่วยฮิเมะจากคานเหล็กที่หล่นจากข้างบน เขาจึงถูกคานเหล็กทับเสียชีวิตแทนฮิเมะ
ตอนของฉบับแอนิเมชันไม่ได้เรียงลำดับตอนแบบเดียวกับฉบับหนังสือการ์ตูน
ในฉบับหนังสือการ์ตูนและ OVA เวลาที่ฮิเมะเกิดอันตรายขึ้น ร่างกายของฮิโระจะเปลี่ยนสภาพไป เช่น เส้นผมกลายเป็นสีขาว นัยน์ตากลายเป็นตาสัตว์แบบเดียวกับฮิเมะ และจะมีพลังมากขึ้น แต่ฉบับที่ฉายทางโทรทัศน์จะไม่มีตรงนี้
เจ้าหญิงมาเรีย แอดิเลดแห่งซาวอย-เจนัว

เจ้าหญิงมาเรีย แอดิเลดแห่งซาวอย-เจนัว (อังกฤษ: Princess Maria Adelaide of Savoy-Genoa) ประสูติเมื่อวันที่ 25 เมษายน 2447 ณ ตูริน เป็นพระธิดาลำดับที่ 5 และพระองค์ที่ 2 ใน เจ้าชายโทมัส ดยุกแห่งเจนัว และ  เจ้าหญิงอิซาเบลลาแห่งบาวาเรีย พระบิดาของพระองค์เป็นพระราชนัดดาใน พระเจ้าชาลส์ แฟร์ดีนันโดแห่งซาร์ดิเนีย ส่วนพระมารดาของพระองค์เป็นพระราชนัดดาใน พระเจ้าลุดวิจที่ 1 แห่งบาวาเรีย พระองค์ยังทรงเป็นพระญาติชั้นที่ 1 ใน พระเจ้าวิคเตอร์ เอ็มมานูเอลที่ 3 แห่งอิตาลี ผ่านทางสายพระบิดา พระองค์และพระเชษฐาและขนิษฐาและพระอนุชาทุกพระองค์ ประสูติที่ปราสาทเอลเจน ซึ่างเป็นปราสาทที่พระบิดาของพระองค์ซื้อไว้ประทับร่วมกับครอบครัว
เสกสมรส

เจ้าหญิงมาเรีย แอดิเลดแห่งซาวอย-เจนัว ทรงเสกสมรสกับ เลนอน มาสสิโม ปรินซิปี ดี อาโซลี เมื่อวันที่ 15 กรกฎาคม 2478 โดยพระสวามีของพระองค์นั้นเป็นเศรษฐีและมีมรดกมาก โดยทั้ง 2 มีพระบุตรดังนี้
อิซาเบลลา มาสสิโม ดี อาโซลี
ฟิลิปโป มาสสิโม ดี อาโซลี
เฟอร์ดินานด์โด มาสสิโม ดี อาโซลี
คาร์โล มาสสิโม ดี อาโซลี
มาเรีย เอเลโนออรา มาสสิโม ดี อาโซลี
ฟรานซิสโก มาสสิโม ดี อาโซลี
เจ้าหญิงลาตูฟูอิเปกา ตูกูอาโฮ

เจ้าหญิงลาตูฟูอิเปกา ตูกูอาโฮ (อังกฤษ: Princess Lātūfuipeka Tukuʻaho)  ทรงเป็นพระราชธิดาพระองค์ใหญ่และพระองค์เดียวใน สมเด็จพระราชาธิบดีตูโปอูที่ 6 แห่งตองงา กับ สมเด็จพระราชินีนานาซีเปาอู ตูกูอาโฮ ทรงมีพระอนุชา 2 พระองค์คือ เจ้าชายตูโปอูโตอา อูลูกาลาลา กับ เจ้าชายอาตา
พระองค์ทรงมีสิทธิในการสืบราชสันตติวงศ์แห่งตองงาลำดับที่ 5
เจ้าหญิงมารีอา-พีอาแห่งลีชเทินชไตน์

เจ้าหญิงมารีอา-พีอาแห่งลีชเทินชไตน์ (อังกฤษ: Maria-Pia Kothbauer) ประสูติเมื่อวันที่ 6 สิงหาคม 2503 ณ กรุงเวียนนา เป็นพระธิดาพระองค์ที่ 5 และพระองค์ที่ 2 ของ เจ้าชายคาร์ล อัลเฟรทแห่งลีชเทินชไตน์ และ อาร์ชดัชเชสอักเน็ส คริสทีนาแห่งออสเตรีย เป็นพระนัดดาใน เจ้าชายอาล็อยส์แห่งลีชเทินชไตน์ กับ อาร์ชดัชเชสเอลีซาเบ็ท อมาเลียแห่งออสเตรีย เป็นพระภาติยะใน เจ้าชายฟรันทซ์ โยเซ็ฟที่ 2 แห่งลีชเทินชไตน์ พระญาติชั้นที่ 1 ใน เจ้าชายฮันส์-อาดัมที่ 2 แห่งลีชเทินชไตน์ ผ่านทางสายพระบิดา และเป็นพระภาคิไนยใน วาเลรี มาเกรวีนแห่งบาเดิน ผ่านทางสายพระมารดา พระองค์ทรงเป็นเอกอัครราชทูตแห่งลีชเทินชไตน์ กับ เบลเยียม และ สหภาพยุโรป ระหว่างปี 2536-2539 ทั้งยีง ทรงเป็นเอกอัครราชทูตแห่งลีชเทินชไตน์ กับ ออสเตรีย ตั้งแต่วันที่ 11 ธันวาคม 2540 และปัจจุบันทรงเป็นเอกอัครราชทูตสาธารณรัฐลีชเทินชไตน์ กับ สาธารณรัฐเช็ก
เสกสมรส

เจ้าหญิงมารีอา-พีอาแห่งลีชเทินชไตน์ ทรงเสกสมรสกับ มัคส์ โคเทียบรูซ เมื่อวันที่ 4 สิงหาคม 2538 มีพระโอรสเพียงคนเดียว คือ
ไฮโรนีมัส โคเทียบรูซ (เกิด 26 มกราคม 2540)
คลังรูป

เจ้าหญิงมารีอา-พีอาแห่งลีชเทินชไตน์ และ แวลาฟ คลอส
เจ้าหญิงมารีอา-พีอาแห่งลีชเทินชไตน์ และ ไมเคิล เลนีเต กับ เคลาส์ เคลนทิชเชอร์
เจ้าหญิงมารีอา-พีอาแห่งลีชเทินชไตน์ กับ ริต้า คีเบอร์-เบค และ เอมิลี บริกซ์
เจ้าหญิงมารีอา-พีอาแห่งลีชเทินชไตน์ และ แอนสท์ เวช
สิ่งเพิ่มเติม

Prince Stefan of Liechtenstein - Liechtenstein's Ambassador Extraordinary and Plenipotentiary to the Holy See
Prince Nikolaus of Liechtenstein - Former Liechtenstein's Ambassador Extraordinary and Plenipotentiary to the Holy See
เจ้าหญิงลัลลา อับลา บินต์ ทาฮาร์

| เจ้าหญิงลัลลา อับลา บินต์ ทาฮาร์ |
| --- | --- |
 เจ้าหญิงลัลลา อับลา บินต์ ทาฮาร์
เจ้าหญิงพระวรราชชายา
ประสูติ: 5 กันยายน พ.ศ. 2452
สิ้นพระชนม์: 1 มีนาคม พ.ศ. 2535 (82 ปี)
พระราชสวามี: สมเด็จพระราชาธิบดีโมฮัมเหม็ดที่ 5 แห่งโมร็อกโก
พระราชบุตร: สมเด็จพระราชาธิบดีฮะซันที่ 2 แห่งโมร็อกโก เจ้าหญิงลัลลา อาอิชะฮ์ เจ้าหญิงลัลลา มาลิกะฮ์ เจ้าชายมูลัย อับดัลลาห์ เจ้าหญิงลัลลา นูซาห์
ราชวงศ์: อเลาอัว
พระบิดา: มูลัย-มูฮัมเหม็ด อัล-ทาฮาร์ บินต์ ฮะซัน
เจ้าหญิงลัลลา อับลา บินต์ ทาฮาร์ (อังกฤษ: Her Royal Higness Lalla Abla bint Tahar) ประสูติเมื่อวันที่ 5 กันยายน พ.ศ. 2452 เป็นธิดาของ มูลัย-มูฮัมเหม็ด อัล-ทาฮาร์ บินต์ ฮะซัน พระบิดาของพระองค์ เป็น 1 ใน พระราชโอรสใน สมเด็จพระเจ้าฮะซันที่ 1 แห่งโมร็อกโก
พระองค์ทรงเข้าพระราชพิธีอภิเษกสมรสกับ สมเด็จพระราชาธิบดีโมฮัมเหม็ดที่ 5 แห่งโมร็อกโก เมื่อปี 2472 ได้รับการสถาปนาที่ เจ้าหญิงพระวรราชชายา มีพระราชบุตรดังนี้
สมเด็จพระราชาธิบดีฮะซันที่ 2 แห่งโมร็อกโก
เจ้าหญิงลัลลา อาอิชะฮ์
เจ้าหญิงลัลลา มาลิกะฮ์
เจ้าชายมูลัย อับดัลลาห์
เจ้าหญิงลัลลา นูซาห์
พระพี่นางพระองค์หนึ่งของพระองค์ ทรงเสกสมรสกับ โมฮัมเหม็ด เบน อาราฟา บุคคลที่อ้างตนเองว่ามีสิทธิ์ในราชบัลลังก์โมร็อกโก โดยได้รับการสนับสนุนจากรัฐบาลฝรั่งเศส ในปี 2496-2498
เจ้าหญิงลัลลา อับลา บินต์ ทาฮาร์ สิ้นพระชนม์ลงเมื่อวันที่ 1 มีนาคม พ.ศ. 2535 สิริพระชันษา 82 ปี
เจ้าหญิงลุยซาแห่งซาวอย

เจ้าหญิงลุยซาแห่งซาวอย (อังกฤษ: Her Royal Highness Princess Luisa of Savoy) ประสูติเมื่อวันที่ 16 สิงหาคม 2549 เป็นพระธิดาพระองค์เล็กใน เจ้าชายเอมานูเอเล ฟีลีแบร์โตแห่งซาวอย เจ้าชายแห่งเวนิส และ เจ้าหญิงคลอทิลด์ เจ้าหญิงแห่งเวนิส เป็นพระนัดดาพระองค์เล็กใน เจ้าชายวิตตอรีโอ เอมานูเอเล เจ้าชายแห่งเนเปิลส์ และ เจ้าหญิงมารีนา เจ้าหญิงแห่งเนเปิลส์ พระราชปนัดดาใน สมเด็จพระเจ้าอุมแบร์โตที่ 2 แห่งอิตาลี พระองค์ดำรงพระอิสริยยศที่ เจ้าหญิงแห่งอิตาลี เจ้าหญิงแห่งซาวอย เจ้าหญิงแห่งเชียรา เคาน์เตสแห่งซาเลมา
พระองค์ทรงดำรงตำแหน่งรัชทายาทหญิงพระองค์ที่ 2 ว่าที่พระประมุขราชวงศ์ซาวอยในอนาคต ถัดจากพระบิดา และ พระพี่นาง เจ้าหญิงวิตตอเรียแห่งซาวอย ซึ่งเป็นครั้งแรกในหน้าประวัติศาสตร์ราชวงศ์อิตาลี ที่ให้พระราชวงศ์ฝ่ายใน (สตรี) มีสิทธิ์ในการสืบทอดตำแหน่งเฉกเช่นบุรุษ
เจ้าหญิงมิลิตซาแห่งมอนเตเนโกร

เจ้าหญิงมิลิตซาแห่งมอนเตเนโกร (อังกฤษ: Princess Milica of Montenegro) ประสูติเมื่อวันที่ 14 กรกฎาคม ค.ศ. 1866 ณ เซติเญ ราชรัฐมอนเตเนโกร ทรงเป็นพระราชธิดาลำดับที่ 2 ใน พระเจ้านิโคลัสที่ 1 แห่งมอนเตเนโกร กับ สมเด็จพระราชินีมิเลนาแห่งมเนเตเนโกร ทรงมีพระภคินี พระขนิษฐาและพระอนุชาร่วมพระอุทรถึง 11 พระองค์ โดย 1 ในนั้นคือ เอเลนาแห่งมอนเตเนโกร สมเด็จพระราชินีแห่งอิตาลี ทรงเป็นพระราชมาตุจฉา (ป้าฝ่ายแม่ใน) พระเจ้าอุมแบร์โตที่ 2 เมื่อทรงพระเยาว์พระองค์ได้รับพระมหากรุณาธิคุณจาก จักรพรรดิอะเลคซันดร์ที่ 3 แห่งรัสเซีย ให้ไปศึกษาที่รัสเซีย ซึ่งโรงเรียนที่พระองค์ทรงศึกษาที่รัสเซียนั้น เป็นโรงเรียนสำหรับสตรีผู้สูงศักดิ์ และที่น่าสนใจคือ จักรพรรดิอะเลคซันดร์ที่ 3 แห่งรัสเซีย ทรงมีความเมตตาพระองค์เป็นอย่างมาก ซึ่งค่าเล่าเรียนที่งหมด จักรพรรดิอะเลคซันดร์ที่ 3 ทรงออกให้ ซึ่งนั้นทำให้พระองค์ทรงพบกับ แกรนด์ดยุกปีเตอร์ มิไคโลวิชแห่งรัสเซีย พระสวามีในอนาคต ซึ่งทั้ง 2 ทรงตกหลุมรักกันเร็วมาก
เสกสมรส

เป็นที่รู้กันในหมู่ประชาชนชาวมอนเตเนโกรและรัสเซียว่า เจ้าหญิงมิลิตซาแห่งมอนเตเนโกร และ แกรนด์ดยุกปีเตอร์ มิไคโลวิชแห่งรัสเซีย ทรงรักกันมาตั้งนานแล้ว และตัดสินพระทัยเสกสมรสกันในวันที่ 26 กรกฎาคม ค.ศ. 1889 รับพระราชทานพระอิสริยยศ แกรนด์ดัชเชสมิลิตซา นิโคเลฟนาแห่งรัสเซีย พระชายา มีพระบุตรคือ
เจ้าหญิงมารีนา เปตรอฟนาแห่งรัสเซีย
เจ้าชายโรแมน เปโตรวิชแห่งรัสเซีย
เจ้าหญิงนาเด็จดา เปตรอฟนาแห่งรัสเซีย
เจ้าหญิงโซเฟีย เปตรอฟนาแห่งรัสเซีย
เจ้าหญิงลิลีเบ็ตแห่งซัสเซกซ์

เจ้าหญิงลิลีเบ็ตแห่งซัสเซกซ์ (อังกฤษ: Princess Lilibet of Sussex; ประสูติ 4 มิถุนายน ค.ศ. 2021) ทรงเป็นพระธิดาพระองค์เล็กในเจ้าชายแฮร์รี ดยุกแห่งซัสเซกซ์ และเมแกน ดัชเชสแห่งซัสเซกซ์ ทรงเป็นพระราชนัดดาในพระเจ้าชาลส์ที่ 3และไดอานา เจ้าหญิงแห่งเวลส์ พระราชปนัดดาคนที่ 11 ในสมเด็จพระราชินีนาถเอลิซาเบธที่ 2 กับเจ้าชายฟิลิป ดยุกแห่งเอดินบะระ ทรงเป็นรัชทายาทลำดับที่ 7 ในลำดับการสืบราชสันตติวงศ์สหราชอาณาจักร ธิดาของดยุกมีสิทธิ์ได้รับบรรดาศักดิ์ เลดี ซึ่งเป็นธรรมเนียมของพระราชวงศ์ เช่นเดียวกับ เลดีลูอีส วินด์เซอร์ พระธิดาใน เจ้าชายเอ็ดเวิร์ด เอิร์ลแห่งเวสเซกซ์ แต่พระบิดาของเธอก็ปฏิเสธบรรดาศักดิ์ทั้งหมด ปัจจุบันพระองค์ทรงพำนักอยู่ในสหรัฐอเมริกา พร้อมด้วยพระบิดา พระมารดา และ พระเชษฐา
เจ้าหญิงยัสมิน บินต์ อาซิม

| เจ้าหญิงยัสมิน บินต์ อาซิม |
| --- | --- |
 เจ้าหญิงยัสมิน บิน อาซิม
เจ้าหญิงแห่งฮัชไมต์จอร์แดน
ประสูติ: 30 กรกฎาคม พ.ศ. 2518 (49 ปี) อัมมาน
พระสวามี: บาเซิล ยาห์นาม
พระบุตร: ฮัมซาห์ บาเซิล ยาห์นาม คียาน บาเซิล ยาห์นาม
ราชวงศ์: ราชวงศ์อัชไมต์
พระบิดา: เจ้าชายอาซิม บิน นาเยฟ
พระมารดา: ฟรอสเซน โวกาชูริ
เจ้าหญิงยัสมิน บิน อาซิม (อังกฤษ: Princess Yasmine bint Asem) ประสูติเมื่อวันที่ 30 มิถุนายน 2518 ณ อัมมาน จอร์แดน เป็นพระธิดาพระองค์ใหญ่ใน เจ้าชายอาซิม บิน นาเยฟ และ ฟรอสเซน โวกาชูริ อดีตพระชายา ทรงเป็นพระราชปนัดดาใน สมเด็จพระเจ้าอับดุลลอฮ์ที่ 1 แห่งจอร์แดน พระองค์ทรงจบการศึกษา ณ โรงเรียนอัมมาน จากนั้นเสด็จไปทรงศึกษาต่อ ณ สหรัฐ ใน บอสตัน แมสซาชูเซตต์ส คณะการสื่อสารองค์กรและการเมือง เมื่อจบปริญญาตรีแล้ว ได้เสด็จไปศึกษาต่อ ณ มหาวิทยาลัย คลากส์ คณะภูมิศาสตร์
เสกสมรส

เจ้าหญิงยัสมิน บิน อาซิม ทรงเสกสมรสกับ บาเซิล ยาห์นาม เมื่อวันที่ 31 สิงหาคม 2548 และพิธีจัดขึ้นอย่างเป็นทางการในวันที่ 2 กันยายนในปีเดียวกัน โดยมีพระบุตรดังนี้
ฮัมซาห์ บาเซิล ยาห์นาม เกิด 28 เมษายน 2551
คียาน บาเซิล ยาห์นาม เกิด 22 มิถุนายน 2552